‘સ્પર્શેન્દ્રિયને મે એક-એક કોષમાં સ્થાન એટલા માટે આપ્યું છે કે જેથી દરેક જીવ પ્રેમ આપવા અને પામવા માટે કોઈ જ તક ચૂકે નહિ. સ્પર્શ એ પ્રેમની સર્વોત્તમ ભાષા છે. માટે જ સ્વજનની વિદાયથી શોકાતુર જીવને જિહ્વા થકી રચાયેલા શબ્દો નહિ પણ એક આલિંગન વધારે આશ્વસ્ત કરી શકે છે, માટે જ પવિત્ર ગ્રંથોનું વાંચન નહિ પણ ખભા પર રહેલો વાત્સલ્યસભર હાથ સાચું માર્ગદર્શન આપી શકે છે અને માટે જ ૠચાઓનું શ્રવણ નહિ પણ હસ્તધુનન વિખવાદમાં સંવાદિતા લાવી શકે છે.’